Kersgeskenke vir die mans in jou lewe | Maroela Media
Jy het nou al vir hom genoeg kouse en wyn en biltong gegee – dis hierdie Kersfees tyd vir iets besonders! Hy is die pa van jou kinders, die man in jou lewe of die oupa met al die wysheid – bederf hom hierdie Kersfees met 'n eg Afrikaanse geskenk uit Maroela Media se aanlyn winkel, Die Koöperasie!
Baardolie en boerseep
Baardolie en boerseep (Foto: Maroela Media)
Maak seker hy word bederf met dié baardolie en boerseep. Dis vir elke man wat 'n slag kan slaan en 'n bars kan kyk. 'n Man wie se hande vir niks verkeerd staan nie en wie se hart net so groot is soos sy liefde vir sy grond. Dis die ideale geskenk vir 'n verjaarsdag, Vadersdag of Kersfees. Baardolie en boerseep loop mos hand-aan-hand en word dus saam verkoop.
Koop nou in Die Koöperasie vir slegs R160-00 (posgeld uitgesluit)
Beursie van egte leer (Foto: Maroela Media)
Hy gaan soos 'n splinternuwe sikspens lyk en voel met dié pragtige leerbeursie. Dis boonop die ideale geskenk vir die persoon wat al alles het! Daar is plek vir minstens ses kaarte (met ses bykomende gleufsakkies). Daar is ook 'n toeknip-kleingeldsakkie en twee vakkies vir papiergeld.
Koop nou in Die Koöperasie vir slegs R250-00 (posgeld uitgesluit)
Skuurpapier-T-hemp (Foto: Maroela Media)
As hy 'n ywerige ondersteuner van Movember is of soos 'n wafferse hipster loop en spog met die baard waaraan hy so lank gekweek het, dan is dié T-hemp net vir hom. Van skuurpapier tot grotman: dié baardmeter is die ideale geskenk vir ouens wat mans genoeg is om dit te dra.
Koop nou in Die Koöperasie vir slegs R150-00 (posgeld uitgesluit)
Prof. Hennie se egte leer-boektas (Foto: Maroela Media)
Of die man in jou lewe 'n student, 'n suksesvolle sakeman of 'n proffie by 'n universiteit is, dié boektas van egte leer is net wat hy nodig het.
Die boektas is spesiaal vernoem na prof. Hennie, 'n bekroonde skrywer. Sy onbaatsugtige liefde vir Afrikaans sal verseker dat ons moedertaal sal bly gedy. Sy boekrak kreun onder al die kennis en sy woordeskat strek van die vlaktes van die Noord-Kaap tot die ruigtes van Natal. Neem 'n stukkie van dié kreatiwiteit saam met jou huis toe met hierdie rekenaartas van egte leer. Dit kan gebruik word as 'n boekesak vir 'n student, 'n rekenaarsak of selfs 'n handsak.